KFUMs Soldatermission

KFUMs Soldatermission er en dansk folkekirkelig organisasjon som har til formål «at arbejde blandt Forsvarets personel og hvor muligt også blandt pårørende - ved forkyndelse af det kristne budskab og praktisk tjeneste». Organisasjonen driver pr. 2015 14 soldaterhjem (uformelt omtalt som Kuffen) for Hærens og Flyvevåbnets personell samt et orlogshjem for Søværnets personell i Frederikshavn. Soldaterhjemmene hadde 429.220 besøkende i løpet av 2014. Organisasjonens beskytter er Kronprinsesse Mary.

I 1889 åpnet det første KFUMs Soldaterhjem i Fiolstræde i København, hvilket var starten på KFUMs Soldatermissions historie. I 1906 ble Soldaternes Venner stiftet som støtteforening til KFUMs Soldaterhjem, som i 2003 ble organisatorisk sammenlagt med KFUMs Soldatermission.

Med Danmarks internasjonale militære engasjement etter 1992 begynte en ny epoke i KFUMs Soldatermissions historie. I 1998 åpnet KFUMs Soldaterhjem i Doboj for utsendte danske soldater i Bosnia. Siden har KFUMs Soldaterhjem vært etablert i Kosovo, Irak, Libanon og Afghanistan i forbindelse med de utsendte danske kontigenters utsendelser.

I 2012 åpnet det første KFUMs Soldaterrekreation i Holstebro, og siden er ytterligere soldaterrekreasjoner blitt åpnet. Soldaterrekreasjon er midlertidige boliger for tidligere utsendte soldater og fungerer som en integrert del av KFUMs Soldaterhjem. Målgruppen er blant andre veteraner som opplever etterreaksjoner som følge av deres utsendelse.

Plasseringer

Referanser

Eksterne lenker  
KFUMs Soldatermission

Danske organisasjoner